सुब्रह्मण्यम जयशंकर

सुब्रह्मण्यम जयशंकर, संक्षिप्त में एस. जयशंकर, (जन्म: 15 जनवरी 1957) वर्तमान में भारत के विदेश मंत्री हैं। वे जनवरी 2015 से जनवरी 2018 तक भारत सरकार के विदेश सचिव रह चुके हैं। उन्होंने विदेश सचिव के रूप में अमेरिका, चीन समेत आसियान के बेहद महत्‍वपूर्ण कूटनीतिक असाइनमेंट पर काम किया। वे सोवियत संघ के विघटन के पूर्व मास्को में और श्रीलंका में भारतीय सेनाओं के शांति मिशन के दौरान तैनात रहे हैं। वे भारत-अमेरिका के बीच इंडो न्‍यूक्‍लियर डील में बेहद करीब से जुड़े रहे।

प्रारंभिक जीवन और पृष्ठभूमि
इनका जन्म नई दिल्ली, भारत में हुआ था। यह प्रमुख भारतीय सामरिक मामलों के विश्लेषक, टिप्पणीकार और प्रशासनिक अधिकारी हैं। यह इतिहासकार संजय सुब्रह्मण्यम और भारत के पूर्व ग्रामीण विकास सचिव सुब्रह्मण्यम विजय कुमार के भाई हैं। उन्होंने क्योको से शादी की और अभी उनके दो बेटे और एक बेटी है। अब वें भारत के विदेश मंत्री भी है।

करियर
यह 1977 में भारतीय विदेश सेवा में शामिल हुए। 1979 में रूसी अध्ययन किया और 1981 में मास्को में सोवियत संघ के लिए द्वितीय और तीसरे सचिव के रूप में कार्य किया। 1985-1988 में वह वाशिंगटन डी. सी. स्थित भारतीय दूतावास में प्रथम सचिव थे।

भारत के विदेश सचिव
जयशंकर को 29 जनवरी 2015 को भारत के विदेश सचिव के रूप में नियुक्त किया गया। उनकी नियुक्ति की घोषणा 28 जनवरी 2015 को प्रधानमंत्री नरेंद्र मोदी की अध्यक्षता में हुई मंत्रिमंडल की बैठक के बाद लिया गया।

इन्हें भी देखें
 अरुण कुमार सिंह
 निरुपमा राव
 भारतीय विदेश सेवा
 सुजाता सिंह

संदर्भ

भारत के विदेश सचिव
जीवित लोग
1955 में जन्मे लोग
राजदूत
मोदी मंत्रिमंडल
भारत के विदेश मंत्री